Prva vojna v okviru vojne proti terorizmu je bil napad na Afganistan (operacija Trajna svoboda), kjer je Al Kaida imela oporišča in vadbene centre za urjenje svojih pripadnikov. Ta operacija je zrušila talibanski režim, Al Kaida pa je izgubila večino oporišč in vadbenih centrov. Kljub temu so ameriške sile in sile zveze NATO še vedno vpletene v spopade s talibanskimi gverilci, saj so se talibani verjetno uspeli do določene mere reorganizirati.